دوغو آوروپادا قادینلارین یوزده ۷۰ینین، ۱۵ یاشین‌دان اعتباراً جینسی ساتاشما، تعقیب یولو ایله ساتاشما، ائو ایچی داخیل بیر چوخ شدت نؤوعونه معروض قالدیغی بیلدیریلدی.
آوروپا گوونلیک و امکداش‌لیق تشکیلاتینین ۲۰۱۸.جی ایلین یاز و یای آیلارین‌دا آلبانی، بوسنی و هرزگووین، کوزووو، مولدووا، قاراداغ، قوزئی مقدونیه، صربستان و اوکراینادا ۱۵ مین‌دن چوخ انسانلا اوز اوزه یئریتدیگی آراشدیرما، قادینلارین یوزده ۷۰ینین ۱۵ یاشین‌دان اعتباراً جینسی ساتاشما، تعقیب یولو ایله ساتاشما، ائو ایچی داخیل بیر چوخ شدت نؤوعونه معروض قالدیغینی گؤستردی.
آراشدیرما آیریجا، قادینلارین یوزده ۶۰ینین، ائو ایچینده پسیکولوژیک شدته معروض قالدیغینی، یوزده ۲۳ونون، حیات یولداشینین و یا بیرگه یاشادیغی شخصین فیزیکی و یا جینسی سالدیریسینا اوغرادیغینی اورتایا قویدو.
قادینلارین یوزده ۷۴ونون، زوراکیلیغا معروض قالدیقلاریندا نه ائتمه‌لری لازیم اولدوغو قونوسون‌دا معلومات صاحبی اولمادیغی، ساده‌جه یوزده ۷سینین، حیات یولداشلاری ایله یاشادیقلاری جدی بیر حادثه سونراسی پلیسه مراجعت ائتدیگی قید ائدیلدی.
آوروپا گوونلیک و امکداش‌لیق تشکیلاتینین باش کاتیبی توماس گرمینگر، سیاست‌چیلری، قادینلارا یؤنه‌لیک زوراکیلیغا قارشی، قوربانلارا یؤنه‌لیک خیدمتلرین یاخشیلاشدیریلماسی، قادینلار ایله گنج قیزلارین گوونلیگی اوچون داها ائتکیلی سیاستلر گلیشدیریلمه‌یه چاغیردی.
